

# VALGA VALLAVALITSUS

Terviseamet

 Meie: kuupäev digiallkirjas nr 9-1.3/641

Detailplaneeringu eelnõu kooskõlastamise taotlus ja detailplaneeringu eelnõu avaliku väljapaneku teade

Austatud koostöötegija

Avaldame soovi Teid kaasata Valga linna J. Kuperjanovi tn 99. J. Kuperjanovi tn 99a, Männiku tn 9 maaüksuste ja lähiümbruse detailplaneeringu koosamisse planeerimisseaduse § 127 lõike 1 Vabariigi Valituse 17.12.2015 määrus nr 133 „Planeeringute koostamisel koostöö tegemise kord ja planeeringute koostamise alused“ § 3 punktist 12 lähtuvalt, kuna planeeringu lahenduses käsitletakse müra ja vibratsiooni teemasid. Järgnevalt esitame Teile lähtudes planeerimisseaduse § 133 lõike 1 nimetatud detailplaneeringu eelnõu kooskõlastamiseks ning informeerime detailplaneeringu eelnõu avalikust väljapanekust.

**Detailplaneeringu eelnõu esitamine kooskõlastamiseks**

Käesolevaga esitame Teile Valga linna J. Kuperjanovi tn 99. J. Kuperjanovi tn 99a, Männiku tn 9 maaüksuste ja lähiümbruse detailplaneeringu eelnõu kooskõlastamiseks (detailplaneeringu eelnõu on avalikustatud Valga valla veebilehel <https://www.valga.ee/detailplaneeringud>). Planeeringu eelnõus on käsitletud müra ja vibratsiooni teemat. Arvestades asjaoluga, et koostame planeeringut Priimetsa ettevõtlus- ja tootmisala arendamiseks ja meile ei ole hetkel teada millise mõjuga tegevused ettevõtlusalal tööd võivad alustab, siis oleme seadnud planeeringuga tingimused ümbritseva elukeskkonna kaitseks. Mürahinnangu andmise vajadus võib ilmneda projekteerimise etapis, kui on teada peamiste müraallikate iseloom ning saada veendumus elukeskkonna kvaliteedi püsimise osas. Vibratsiooni esinemise tõenäosus on eelkõige ehitusaegne ning peab vastama sotsiaalministri 17.05.2022 määrusele nr 78 „Vibratsiooni piirväärtused elamutes ja ühiskasutusega hoonetes ning vibratsiooni mõõtmise meetodid“.

Ootame Teie kooskõlastust detailplaneeringu eelnõu kohta **hiljemalt 07.03.2025.** Kui kooskõlastaja ei ole tähtajaks kooskõlastamisest keeldunud ega ole taotlenud tähtaja pikendamist, siis loetakse detailplaneeringu eelnõu kooskõlastaja poolt vaikimis kooskõlastatuks.

**Teade detailplaneeringu eelnõu avaliku väljapaneku kohta**

Informeerime Teid, et suuname avalikule väljapanekule valminud Valga linna J. Kuperjanovi tn 99. J. Kuperjanovi tn 99a, Männiku tn 9 maaüksuste ja lähiümbruse detailplaneeringu eelnõu. Valga Vallavalitsus korraldab nimetatud detailplaneeringu eelnõu avaliku väljapaneku kuni 07.03.2025 Valga Vallavalitsuse 1. korruse stendil ja Valga valla veebilehel <https://www.valga.ee/detailplaneeringud>. Avaliku väljapaneku jooksul on igal isikul õigus avaldada detailplaneeringu eelnõu kohta arvamust. Arvamused on oodatud Valga Vallavalitsuse e-posti aadressile valga@valga.ee või postiaadressile Puiestee tn 8, 68203 Valga linn, Valga vald, Valgamaa.

Valga linna J. Kuperjanovi tn 99. J. Kuperjanovi tn 99a, Männiku tn 9 maaüksuste ja lähiümbruse detailplaneering on koostatud eesmärgiga anda hoonestamata maaüksustele piirkonda sobiv ja ettevõtluskeskkonda toetav ehitusõigus ja luua võimalused liikuvuse parendamiseks Männiku tänava kaudu ning moodustada piirkonna elanikke teenindav roheala, mis eraldab elamute piirkonda ettevõtlus- ja tootmisalast. Planeeringu peamine ülesanne on maa-ala kruntideks jagamine ja kruntidele kasutusostarvete ning ehitusõiguse määramine. Detailplaneeringu koostamine on olnud eelkõige vajalik uute ehitusloakohustuslike hoonete püstitamiseks Priimetsa ettevõtlus- ja tootmisalale ning piirkonna elanikele mõeldud roheala kaitse- ja kasutustingimuste kokkuleppimiseks. Planeeringuala suurus on ligikaudu 6,8 ha. Detailplaneering järgib kehtiva Valga linna üldplaneeringu põhimõtteid ning toetab Valga linna ruumilise terviklahenduse loomist.

Lugupidamisega

/allkirjastatud digitaalselt/

Monika Rogenbaum

vallavanem

Lenna Hingla

5860 1234

lenna.hingla@valga.ee